Gvaruža

Gvaruža () – miestas pietryčių Brazilijoje, San Paulo valstijoje, 95 km į pietryčius nuo San Paulo, Atlanto vandenyno pakrantėje esančioje Santo Amaro saloje. Patenka į San Paulo, o smulkesniu mastu – į Santoso aglomeraciją. Į Gvaružą iš Santoso plukdo daugybė keltų ir laivelių, taip pat iš šiaurinės pusės salon nutiestas tiltas. Žvejybos uostas. Vystoma laivų statyba, chemijos pramonė, medžio, keramikos dirbinių amatai.

Gvaruža yra didelis tarptautinės reikšmės pajūrio kurortas. Mieste yra 27 paplūdimiai, kurių bendras ilgis – 22,3 km. Yra 1938 m. pastatyta Andradoso tvirtovė.

 Istorija 
Miesto pavadinimas kilo nuo tupių kalbos žodžio agûarausá (toks krabas).NAVARRO, E. A. Dicionário de tupi antigo: a língua indígena clássica do Brasil. São Paulo. Global. 2013. p. 563. 1502 m. Santo Amaro salos pakrantėse buvo išsilaipinęs Amerigas Vespučis. Ilgą laiką pelkėta ir miškinga sala nebuvo gausiau apgyvenama. Gvaruža ėmė kurtis XX a. pr., kai amerikiečiai saloje pradėjo plėtoti turizmą. 1926 m. sudaryta atskira nuo Santoso Gvaružos savivaldybė. Ypač sparčiai miestas ėmė plėstis XX a. antroje pusėje.

 Šaltiniai 

Kategorija:San Paulo valstijos miestai
Kategorija:Brazilijos kurortai